
Συνεδρίασης του Διοικητικού Συμβουλίου της Κ.Ε.Δ.Κ.Ε.

της 13ης Μαΐου 2008

Στην Αθήνα σήμερα, 13 Μαΐου 2008, ημέρα Τρίτη και ώρα 12:00, συνήλθε σε  συνεδρίαση το Διοικητικό Συμβούλιο της Κ.Ε.Δ.Κ.Ε., ύστερα από πρόσκληση του Προέδρου της κ. Νικήτα Κακλαμάνη, Δημάρχου Αθηναίων και υπό την προεδρία του. 

Κατά τη συνεδρίαση παρέστησαν οι Δήμαρχοι: Βιρβιδάκης Κυριάκος Χανίων, Δανιηλίδης Συμεών Συκεών, Ζαφειρόπουλος Γρηγόρης  Χαλανδρίου, Καραγιάννης Ιωάννης Λαγκαδά, Κοιμήσης Απόστολος Αμφιλοχίας,  Κοτρωνιάς Γεώργιος Λαμιέων, Κουκουλόπουλος Πάρις Κοζάνης, Κουράκης Ιωάννης Ηρακλείου Κρήτης, Κυρίζογλου Λάζαρος Αμπελοκήπων, Μαραβέλιας Δημήτριος Χαϊδαρίου, Παπαγεωργόπουλος Βασίλειος Θεσσαλονίκης, Στυλιανίδης Μιχαήλ Ξάνθης, Ταμήλος Μιχαήλ Τρικκαίων, Τζανακούλης Κων/νος Λαρισαίων, Τουφεγγόπουλος Σταύρος Εξαπλατάνου, Τσιαντής Δημήτριος Πλαστήρα και Φούρας Ανδρέας Πατρέων.

Και οι Δημοτικοί Σύμβουλοι:, Αμοιρίδης Ιωάννης Κατερίνης, Γιαννόπουλος Γεώργιος Ροδίων, Γκοτσόπουλος Θεόδωρος Παλλήνης, Κορομάντζος Βασίλειος Αθηναίων, Λινάκης Κυριάκος Χολαργού, Μαστοράκος Γεώργιος Ηρακλείου Αττικής, Μουράτογλου Ιωάννης Έδεσσας, Μπαρμπάκος Ευάγγελος Καλλιθέας, Μπελώνη-Αράπη Παναγιώτα Αγίου Ιωάννη Ρέντη, Ροκοφύλλου Άννα Αθηναίων και Σιώμος Βλάσσης Πεντέλης.   

Απόντες οι: Φασούλας Παναγιώτης, Δήμαρχος Πειραιά και Αλευράς Διονύσιος Δημοτικός Σύμβουλος Καλαμάτας.

Γενομένης συζητήσεως, πάρθηκε η παρακάτω απόφαση:

......................................................................................................................................
Απόφαση 105η  

ΘΕΜΑ:
Θέματα επιτροπής Κοινωνικής Πολιτικής, Απασχόλησης και Αλληλεγγύης της ΚΕΔΚΕ: α) Παρατηρήσεις επί του σχεδίου της ΚΥΑ, Εσωτερικών-Οικονομίας και Οικονομικών-Απασχόλησης και Κοινωνικής Προστασίας-Υγείας και Κοινωνικής Αλληλεγγύης, για τις Δομές Φύλαξης παιδιών στη νέα προγραμματική περίοδο 2007-2013.
(Αριθ. Πρωτ.: 2136)

Το Διοικητικό Συμβούλιο της ΚΕΔΚΕ, αφού ενημερώθηκε από τον κ. Σ. Δανιηλίδη, Πρόεδρο της Επιτροπής Κοινωνικής Πολιτικής, Απασχόλησης και Αλληλεγγύης της ΚΕΔΚΕ, για τις παρατηρήσεις της Επιτροπής επί του σχεδίου της ως άνω ΚΥΑ, 

ύστερα από διαλογική συζήτηση

Αποφασίζει ομόφωνα

Εγκρίνει τις παρατηρήσεις επί του σχεδίου της ΚΥΑ με θέμα: «Σύστημα Διαχείρισης, Αξιολόγησης, Παρακολούθησης και Ελέγχου – Διαδικασία Εφαρμογής της Πράξης “Εναρμόνισης της οικογενειακής και επαγγελματικής ζωής”, συγχρηματοδοτούμενης από το Ευρωπαϊκό Κοινωνικό Ταμείο στο πλαίσιο του Εθνικού Στρατηγικού Πλαισίου Αναφοράς για την Προγραμματική Περίοδο 2007-2013»,

όπως διαμορφώθηκε μετά τις παρατηρήσεις-προτάσεις των μελών του Διοικητικού Συμβουλίου της ΚΕΔΚΕ, ως ακολούθως:

Στο προοίμιο θα πρέπει να αναφερθεί ο ισχύων Δ.Κ.Κ. και συγκεκριμένα οι διατάξεις που αφορούν τις Δημοτικές Επιχειρήσεις – Ν.3463/2006 και αντικατάσταση ,όπου υπάρχει , του άρθρου 277 με το άρθρο 252 του Δ.Κ.Κ.

(
Άρθρο 3: « Αντικείμενο και επιλέξιμες δράσεις». παρ. 5.

· Να διαγραφεί η αναφορά σε σχολικό έτος καθότι η λειτουργία των δομών δεν ταυτίζεται με το σχολικό έτος αλλά είναι τουλάχιστο 11μηνη.

· Προτείνεται η ρητή αναφορά σε λήξη στις 30/8 κάθε έτους και έναρξη      1/9.
( 
Άρθρο 4: « Ωφελούμενες»

· Ως ωφελούμενες να αναφερθούν ρητά οι άνεργες γυναίκες, οι μετανάστριες και οι αλλοδαπές.

Παρατήρηση 1: Αυτό είναι σε άμεση σύνδεση με την προώθηση του στόχου της πράξης (άρθρο 2) που αναφέρεται στην ισότιμη συμμετοχή των γυναικών στην αγορά εργασίας. Εάν επωφελούμενες είναι μόνο οι εργαζόμενες τότε οι άνεργες υφίστανται αρνητική διάκριση καθότι δεν μπορούν να συναγωνιστούν με τους ίδιους όρους με τις εργαζόμενες για τη κάλυψη μίας θέσης εργασίας.

Παρατήρηση 2: Εάν γίνει δεκτή η ρύθμιση να είναι ωφελούμενες και οι άνεργες,

Θα πρέπει στο άρθρο 3 παρ. 3 της Κ.Υ.Α. , να διαγραφεί η ρύθμιση για διακοπή της συμμετοχής των ωφελουμένων στην παροχή ανταλλάξιμων υπηρεσιών 6 μήνες μετά την διακοπή της εργασίας τους ή του προγράμματος ενεργητικής απασχόλησης. 

· Ως επωφελούμενες να οριστούν: οι επωφελούμενες της κατάρτισης και οι επωφελούμενες των προγραμμάτων συμβουλευτικής. 

· Να προβλεφθεί ρύθμιση για το οικογενειακό εισόδημα των εν διαστάσει γυναικών.

( 
Άρθρο 5 «Κριτήρια επιλογής ωφελουμένων»

· Να συμπεριληφθεί και το χρονικό διάστημα της ανεργίας.

(
Άρθρο 6 «Διαδικασία επιλογής ωφελουμένων γυναικών»
· Ο προσδιορισμός θα πρέπει να γίνει ανά Δήμο και Νομό για να διευκολύνονται οι κάτοικοι των Δήμων.

(
Άρθρο 7: «Ανάδοχοι»
· Να έχουν τη δυνατότητα συμμετοχής όλα τα Ν.Π.Δ.Δ., Ν.Π.Ι.Δ. και τα Ιδρύματα των Ο.Τ.Α.

· Θα πρέπει επίσης να δίνεται η δυνατότητα να είναι ανάδοχοι και οι  Ο.Τ.Α. που δεν έχουν παιδικό ή βρεφονηπιακό σταθμό και θέλουν να συστήσουν όχι αναγκαστικά μέσω Δημοτικής Επιχείρησης.

(
Άρθρο 8: «Διαδικασία υπαγωγής δομών – Ανάθεση»  
· Στις υποχρεώσεις των αναδόχων να μην υπάρχει ως κριτήριο επιλογής η «μετακίνηση». Κάτι τέτοιο θα έβαζε σε δεύτερη μοίρα το 90% περίπου των δημοτικών δομών.

· Να γίνει σαφές από την Κ. Υ. Α.  η διαδικασία σύζευξης διότι είναι κρίσιμο ζήτημα και δεν μπορεί να γίνει παραπομπή στον Ο.Ε.Ε.

(
Άρθρο 9: «Σύσταση – Συγκρότηση Επιτροπών»  
· Να προβλέπεται συμμετοχή εκπροσώπων της Τοπικής Αυτοδιοίκησης στη συγκρότηση των Επιτροπών που αναφέρονται στα άρθρα 6 και 8 της παρούσας.

Τέλος, επισημαίνουμε ότι στο σχέδιο της Κ.Υ.Α. δεν αναφέρονται ποσά χρηματοδότησης ανά κατηγορία και θέση ωφελουμένων.

Η πρόταση μας είναι για τα νηπιακά τμήματα το ποσό να ανέρχεται στις 3.500 Ευρώ ανά νήπιο και για τα βρεφικά τμήματα 6.000 Ευρώ ανά βρέφος.

..………………………………………………………………………………………………….
ΤΟ ΔΙΟΙΚΗΤΙΚΟ ΣΥΜΒΟΥΛΙΟ

Ο Πρόεδρος






Ο Γενικός Γραμματέας

Νικήτας Κακλαμάνης  





Βασίλειος Κορομάντζος 

Δήμαρχος Αθηναίων





Δημ. Σύμβ. Αθηναίων

Ο Α΄ Αντιπρόεδρος              



           Ο Β΄ Αντιπρόεδρος

Βασίλης Παπαγεωργόπουλος    


         
Κων/νος Τζανακούλης

Δήμαρχος Θεσσαλονίκης   




Δήμαρχος Λαρισαίων   

Τα Μέλη

ΔΗΜΑΡΧΟΙ: Βιρβιδάκης Κυριάκος Χανίων, Δανιηλίδης Συμεών Συκεών, Ζαφειρόπουλος Γρηγόρης  Χαλανδρίου, Καραγιάννης Ιωάννης Λαγκαδά, Κοιμήσης Απόστολος Αμφιλοχίας,  Κοτρωνιάς Γεώργιος Λαμιέων, Κουκουλόπουλος Πάρις Κοζάνης, Κουράκης Ιωάννης Ηρακλείου Κρήτης, Κυρίζογλου Λάζαρος Αμπελοκήπων, Μαραβέλιας Δημήτριος Χαϊδαρίου, Στυλιανίδης Μιχαήλ Ξάνθης, Ταμήλος Μιχαήλ Τρικκαίων, Τουφεγγόπουλος Σταύρος Εξαπλατάνου, Τσιαντής Δημήτριος Πλαστήρα και Φούρας Ανδρέας Πατρέων. 

Συνέχεια της υπ’ αριθμ. 105/2136/13.5.2008 απόφασης του Διοικητικού Συμβουλίου της ΚΕΔΚΕ.

-----------------------------------------------------------------------------------------------------------------
ΔΗΜΟΤΙΚΟΙ ΣΥΜΒΟΥΛΟΙ: Αμοιρίδης Ιωάννης Κατερίνης, Γιαννόπουλος Γεώργιος Ροδίων, Γκοτσόπουλος Θεόδωρος Παλλήνης, Λινάκης Κυριάκος Χολαργού, Μαστοράκος Γεώργιος Ηρακλείου Αττικής, Μουράτογλου Ιωάννης Έδεσσας, Μπαρμπάκος Ευάγγελος Καλλιθέας, Μπελώνη-Αράπη Παναγιώτα Αγίου Ιωάννη Ρέντη, Ροκοφύλλου Άννα Αθηναίων και Σιώμος Βλάσσης Πεντέλης.    

Ο Γενικός Διευθυντής

      της Κ.Ε.Δ.Κ.Ε.

Παναγιώτης Βασιλείου      

